ਸ਼ਿਵਾਨੀ ਮਿਸ਼ਰਾ
ਸ਼ਿਵਾਨੀ ਮਿਸ਼ਰਾ (ਜਨਮ 14 ਜਨਵਰੀ 1973) ਇੱਕ ਅੰਤਰਰਾਸ਼ਟਰੀ ਕ੍ਰਿਕਟ ਅੰਪਾਇਰ ਅਤੇ ਰੈਫ਼ਰੀ ਹੈ, ਜੋ ਵਰਤਮਾਨ ਵਿੱਚ ਕਤਰ ਅਧਾਰਿਤ, ਕਤਰ ਕ੍ਰਿਕਟ ਐਸੋਸੀਏਸ਼ਨ ਦੇ ਨਾਲ ਕੰਮ ਕਰ ਰਹੀ ਹੈ। ਉਹ ਏ.ਸੀ.ਸੀ. -ਸਬੰਧਤ ਲੈਵਲ 3 ਕੋਚ, ਲੈਵਲ 2 ਅੰਪਾਇਰ ਅਤੇ ਆਈ.ਸੀ.ਸੀ. -ਸਬੰਧਤ ਮੈਚ ਰੈਫਰੀ ਹੈ। ਇਸ ਤੋਂ ਇਲਾਵਾ, ਉਹ ਆਈ.ਸੀ.ਸੀ. ਏਸ਼ੀਆ ਕੋਚ ਐਜੂਕੇਟਰ ਹੈ। ਉਸਨੇ ਕਤਰ ਦੇ ਸਥਾਨਕ ਮੈਚਾਂ ਜਿਵੇਂ ਕਿ ਪੁਰਸ਼ ਡਿਵੀਜ਼ਨ ਮੈਚਾਂ ਅਤੇ ਕੁਵੈਤ ਵਿੱਚ ਕਰਵਾਏ ਗਏ ਆਈ.ਸੀ.ਸੀ. ਪੁਰਸ਼ਾਂ ਦੇ ਟੀ-20 ਕੁਆਲੀਫਾਇਰ ਵਰਗੇ ਅੰਤਰਰਾਸ਼ਟਰੀ ਮੈਚਾਂ ਵਿੱਚ ਅੰਪਾਇਰ ਵਜੋਂ ਕ੍ਰਿਕਟ ਮੈਚਾਂ ਨੂੰ ਅੰਪਾਇਰ ਕੀਤਾ ਹੈ। ਉਹ ਟੀ-20 ਅੰਤਰਰਾਸ਼ਟਰੀ ਪੁਰਸ਼ ਮੈਚ ਵਿੱਚ ਅੰਪਾਇਰ ਕਰਨ ਵਾਲੀ ਪਹਿਲੀ ਮਹਿਲਾ ਸੀ। ਉਹ ਅੰਪਾਇਰਾਂ ਲਈ ਆਈ.ਸੀ.ਸੀ. ਵਿਕਾਸ ਪੈਨਲ ਦਾ ਹਿੱਸਾ ਬਣਨ ਵਾਲੀ ਪਹਿਲੀ ਏਸ਼ੀਆਈ ਮਹਿਲਾ ਸੀ। ਉਸਨੇ ਕਤਰ ਮਹਿਲਾ ਕ੍ਰਿਕਟ ਟੀਮ ਨੂੰ ਕੋਚ ਕੀਤਾ ਅਤੇ ਕਿਉ.ਸੀ.ਏ. ਦੁਆਰਾ ਚਲਾਏ ਗਏ ਵੱਖ-ਵੱਖ ਕੋਰਸਾਂ ਵਿੱਚ ਕ੍ਰਿਕਟ ਦੀ ਸਿੱਖਿਆ ਦਿੱਤੀ। ਮਈ 2019 ਵਿੱਚ ਅੰਤਰਰਾਸ਼ਟਰੀ ਕ੍ਰਿਕਟ ਪਰਿਸ਼ਦ ਨੇ ਉਸ ਨੂੰ ਅੰਪਾਇਰਾਂ ਦੇ ਆਈ.ਸੀ.ਸੀ. ਵਿਕਾਸ ਪੈਨਲ ਦੀਆਂ ਅੱਠ ਔਰਤਾਂ ਵਿੱਚੋਂ ਇੱਕ ਵਜੋਂ ਨਾਮਜ਼ਦ ਕੀਤਾ।